b'\n_START_ARTICLE_\nPergamon\n_START_SECTION_\nAntika\n_START_PARAGRAPH_\nKsenofont v najstarej\xc5\xa1i ohranjeni listini omenja Pergamon.  Ksenofont je leta 399 pred na\xc5\xa1im \xc5\xa1tetjem zasedel Pergamon, a so ga takoj ponovno zasedli Perzijci. Po uporu leta 362 pred na\xc5\xa1im \xc5\xa1tetjem so ga strogo kaznovali. Mesto je postalo pomembno \xc5\xa1ele z Lizimahom, kraljem Trakije, ki ga je zasedel 301 pred na\xc5\xa1im \xc5\xa1tetjem. Njegov poro\xc4\x8dnik Filetajros je mesto raz\xc5\xa1iril, a je Kraljevina Trakija propadla in Pergamon je postal prestolnica novega kraljestva Pergamon, ki ga je leta 281 pred na\xc5\xa1im \xc5\xa1tetjem ustanovil Filetajros in za\xc4\x8del dinastijo Atalidov. Leta 261 pred na\xc5\xa1im \xc5\xa1tetjem je zapustil svoje imetje svojemu ne\xc4\x8daku Evmenu I. (263\xe2\x80\x93241 pred na\xc5\xa1im \xc5\xa1tetjem), ki ga je pove\xc4\x8dal in kot dedi\xc4\x8da dolo\xc4\x8dil bratranca Atala I. (241\xe2\x80\x93197 pred na\xc5\xa1im \xc5\xa1tetjem)._NEWLINE__NEWLINE_ _NEWLINE_Atalidi so postali najzvestej\xc5\xa1i podporniki Rima v helenisti\xc4\x8dnem svetu. Pod Atalom I. (241\xe2\x80\x93197 pred na\xc5\xa1im \xc5\xa1tetjem) so se povezali z Rimom proti Filipu V. Makedonskemu v prvi in drugi makedonski vojni in spet pod Evmenom II. (197\xe2\x80\x93158 pred na\xc5\xa1im \xc5\xa1tetjem) proti Perzeju Makedonskemu med tretjo makedonsko vojno. Za njihovo pomo\xc4\x8d proti Selevkidom so bili Atalidi nagrajeni z vsemi nekdanjimi selevkidskimi posestvi v Mali Aziji._NEWLINE_Kot posledica vzpona na oblast se je mesto zelo raz\xc5\xa1irilo. Do leta 188 pred na\xc5\xa1im \xc5\xa1tetjem in od ustanovitve se ni bistveno pove\xc4\x8dalo. Pokrivalo je okoli 21 hektarjev povr\xc5\xa1ine. Po tem letu je bilo zgrajeno obse\xc5\xbeno novo mestno obzidje, dolgo 4 km s povr\xc5\xa1ino pribli\xc5\xbeno 90 hektarjev._NEWLINE_Atalidi so vladali modro in velikodu\xc5\xa1no. Veliko ohranjenih dokumentov ka\xc5\xbee, kako so Atalidi podpirali rast mest, kamor so po\xc5\xa1iljali kvalificirane obrtnike in nakazovali davke. Gr\xc5\xa1kim mestom na njihovih obmo\xc4\x8djih so dovolili ohraniti nominalno neodvisnost. Po\xc5\xa1iljali so darila gr\xc5\xa1kim kulturnim mestom, kot so Delfi, Delos in Atene. Premagali so vdirajo\xc4\x8de Kelte. Predelali so pergamonsko akropolo po zgledu Akropole v Atenah. Ko je Atal III. Filometor (138\xe2\x80\x93133 pred na\xc5\xa1im \xc5\xa1tetjem) umrl brez dedi\xc4\x8da leta 133 pred na\xc5\xa1im \xc5\xa1tetjem, je zapustil celotni Pergamon Rimu, da bi prepre\xc4\x8dil dr\xc5\xbeavljansko vojno.\n_START_SECTION_\nRimsko obdobje\n_START_PARAGRAPH_\nV Pergamonu niso vsi sprejeli vladavine Rima. Aristonik, ki je trdil, da je Atalov brat in sin Evmena II., prej\xc5\xa1njega kralja, je vodil upor ni\xc5\xbejega razreda s pomo\xc4\x8djo Blosisa. Upor je bil zatrt 129 pred na\xc5\xa1im \xc5\xa1tetjem in Pergamon razdeljen med Rim, Pont in Kapadokijo._NEWLINE_Pergamon je bil kratek \xc4\x8das prestolnica rimske province Azije, \xc5\xa1e preden je bilo glavno mesto preneseno v Efez._NEWLINE_Po po\xc4\x8dasnem zatonu je mestu z omejenimi mo\xc5\xbenostmi dal ve\xc4\x8d imperialnih pobud Hadrijan (117\xe2\x80\x93138). Dodelil mu je naslov metropole in posledica je bila velikopotezen program gradenj: ogromni templji, stadion, gledali\xc5\xa1\xc4\x8de, velik forum in amfiteater. Poleg tega je bilo tam, kjer je bilo Asklepijevo sveti\xc5\xa1\xc4\x8de (bog zdravljenja) razko\xc5\xa1no sredi\xc5\xa1\xc4\x8de dobrega po\xc4\x8dutja. To sveti\xc5\xa1\xc4\x8de je postalo slavno in je veljalo za eno najbolj znanih terapevtskih in zdravilnih sredi\xc5\xa1\xc4\x8d rimskega sveta. Galen, po Hipokratu najbolj znan zdravnik antike, se je rodil v Pergamonu in se je izobra\xc5\xbeeval v Asklepijonu._NEWLINE_Pergamon je dosegel svojo najve\xc4\x8djo veli\xc4\x8dino pod rimsko cesarsko oblastjo in je bil dom okoli 200.000 prebivalcev. Mesto je postalo sede\xc5\xbe kr\xc5\xa1\xc4\x8danstva in dobilo \xc5\xa1kofijo \xc5\xbee v 2. stoletju._NEWLINE_V 3. stoletju je bilo mesto mo\xc4\x8dno po\xc5\xa1kodovano v potresu leta 262, kmalu po tem pa so ga opusto\xc5\xa1ili \xc5\xa1e Goti._NEWLINE_Pergamonska knji\xc5\xbenica je bila znana kot druga najve\xc4\x8dja knji\xc5\xbenica za aleksandrijsko, \xc4\x8deprav se ji ni pribli\xc5\xbeala v znanosti.\n_START_SECTION_\nSrednji vek\n_START_PARAGRAPH_\nOkoli 620 so Anatolijo napadli Perzijci, Sasanidsko cesarstvo. Ko so Perzijce izrinile bizantinske sile, je bil Pergamon po naro\xc4\x8dilu cesarja Konstansa II. obnovljen v precej manj\xc5\xa1em obsegu._NEWLINE_Ne dolgo za tem, leta 717, je Pergamon zasedla vojska Maslame ibn Abda al-Malika na svoji poti k obleganju Konstantinopla._NEWLINE_S porazom bizantinske vojske v bitki pri Manzikertu leta 1071 so postali seld\xc5\xbeu\xc5\xa1ki Turki u\xc4\x8dinkoviti pri nadzoru nad celotno Anatolijo, vendar so se umaknili v osrednjo in vzhodno Anatolijo za utrditev svojega polo\xc5\xbeaja kot Sultanat Rum in Pergamon vrnili pod bizantinski nadzor. Nazadovanje Sultanata Ruma v poznem 12. stoletju je povzro\xc4\x8dil vzpon anatolskih bejlukov (tur\xc5\xa1ko \xe2\x80\x99\xe2\x80\x99Anadolu beylikleri\xe2\x80\x99\xe2\x80\x99 \xe2\x80\x93 majhne tur\xc5\xa1ke kne\xc5\xbeevine ali drobna kraljestva v Anatoliji). S postopnim slabenjem bizantinskega cesarstva in \xc5\xa1irjenjem bejlukov je bil Pergamon leta 1336 vklju\xc4\x8den v bejluk Karas\xc4\xb1. Konkurenca med njimi je povzro\xc4\x8dila, da je Karas\xc4\xb1 prevzel otomanski emirat \xe2\x80\x93 predhodnik osmanskega cesarstva \xe2\x80\x93 leta 1357._NEWLINE_Otomanski sultan Murat III. je dve veliki alabastrni \xc5\xbeari odpeljal z ru\xc5\xa1evin Pergamona in jih postavil na obeh straneh ladje v Hagiji Sofiji v Carigradu.\n_START_SECTION_\nSarapisov tempelj\n_START_PARAGRAPH_\nDruga opazna struktura v Pergamonu je velik tempelj egip\xc4\x8danskih bogov Izide in/ali Sarapisa, danes znan kot "Rde\xc4\x8da bazilika" (ali Kizil Avlu v tur\xc5\xa1\xc4\x8dini), ki le\xc5\xbei pribli\xc5\xbeno en kilometer ju\xc5\xbeno od Akropole na (39\xc2\xb07\xe2\x80\xb219\xe2\x80\xb3N 27\xc2\xb011\xe2\x80\xb21\xe2\x80\xb3E). Tempelj je sestavljen iz glavne zgradbe in dveh okroglih stolpov z ogromnimi temenosi ali svetimi prostori. Tempeljska stolpa, ki spremljata glavno zgradbo, sta imela dvori\xc5\xa1\xc4\x8da z bazeni na vsakem koncu, ki so se uporabljali za umivanje, na treh straneh obdano s stoami. Ob tem templju je v letu 92 sv. Antip, prvi \xc5\xa1kof Pergamona, posvetil apostola Janeza, ki je bil \xc5\xbertev v spopadu med Sarapisovimi verniki in kristjani. Jezna mno\xc5\xbeica je vpila, da je treba sv. Antipa \xc5\xbeivega za\xc5\xbegati s kadilom iz gorilnika, ki je predstavljal bika boga Apisa.  V 1. stoletju na\xc5\xa1ega \xc5\xa1tetja je bila v glavni zgradbi Rde\xc4\x8de bazilike urejena kr\xc5\xa1\xc4\x8danska cerkev, ki je bila ena izmed sedmih cerkva, na katero se nana\xc5\xa1a Razodetje. Zunanje dvori\xc5\xa1\xc4\x8de je \xc5\xa1e vedno podprto s 193 m \xc5\xa1irokim pergamonskim mostom, ki je najve\xc4\x8dja mostna podporna konstrukcija antike.\n_START_SECTION_\nNapisi\n_START_PARAGRAPH_\nGr\xc5\xa1ki napisi, odkriti v Pergamonu, so pravila mestnih uradnikov, tako imenovani astinomi,  ki so bili dodani za razumevanje gr\xc5\xa1kih ob\xc4\x8dinskih zakonov in predpisov, tudi o tem, kako je treba vzdr\xc5\xbeevati ceste, predpise o javni in zasebni dobavi vode in strani\xc5\xa1\xc4\x8dih.'